cyanic-selkie/wikianc huggingface dataset:
ՀՀ տարածքային կառավարում
Տարածքային կառավարումը Կառավարության տարածքային քաղաքականության իրագործումն է մարզերում՝ մարզպետների և մարզպետարանների միջոցով։ Տարածքային կառավարման ոլորտի հարաբերությունները կարգավորվում են Հայաստանի Հանրապետության նախագահի 1997 թվականի մայիսի 6-ի «Հայաստանի Հանրապետության մարզերում պետական կառավարման մասին» հրամանագրով։ Մարզպետին պաշտոնի նշանակում և ազատում է ՀՀ Կառավարությունը, որի որոշումը վավերացնում է ՀՀ նախագահը։ Մարզպետն իր իրավասության սահմաններում իրականացնում է Կառավարության քաղաքականությունը ֆինանսների, քաղաքաշինության, բնակարանային և կոմունալ տնտեսության, տրանսպորտի և ճանապարհաշինության, գյուղատնտեսության և հողօգտագործման, կրթության, առողջապահության, սոցիալական ապահովության, մշակույթի և սպորտի, բնության և շրջակա միջավայրի պահպանության, առևտրի, հանրային սննդի և սպասարկման բնագավառներում։ Մարզպետին է վերապահված նաև (բացառությամբ օրենքով նախատեսված դեպքերի) գործադիր մարմինների տարածքային ծառայությունների գործունեության համակարգումը։ Մարզպետն ապահովում է Հայաստանի Հանրապետության օրենքների, հանրապետության նախագահի հրամանագրերի ու կարգադրությունների, Հայաստանի Հանրապետության Կառավարության և վարչապետի որոշումների և այլ նորմատիվ ակտերի կատարումը, նպաստում է մարզում ժողովրդավաական, համակարգի զարգացմանն ու պաշտպանությանը, օրենքների գերակայության, քաղաքացիական հասարակության կայացման ու զարգացման, մարդու իրավունքների, ազատությունների և տեղեկատվության մատչելիության ապահովմանը։ Մարզպետի նստավայրի (մարզպետարան) շենքը գտնվում է մարզի վարչական կենտրոնում, որի վրա և մարզպետի աշխատասենյակում տեղադրվում են ՀՀ դրոշը և զինանշանը։ Երևանում տարածքային կառավարումն իրականացնում է Հայաստանի Հանրապետության տարածքային կառավարման նախարարությունը, որի որոշ գործառույթներ Կառավարության որոշմամբ կարող են փոխանցվել գործադիր իշխանության հանրապետական այլ մարմինների։
Տեղական ինքնակառավարումը հանրային կառավարման համակարգ է, որը համայնքի բնակչությանը վերապահում է տեղական նշանակության հարցերն ինքնուրույն լուծելու, համայնքային ունեցվածքն օգտագործելու և տնօրինելու իրավունք։ Ինքնակառավարումն իրականացվում է ընտրովի մարմինների՝ համայնքի ավագանու (ևերկայացուցչական մարմին) և ղեկավարի (գործադիր մարմին, քաղաքում՝ քաղաքապետ, գյուղում՝ գյուղապետ) միջոցով։ Յուրաքանչյուր քաղաքային կամ գյուղ, համայնք ներառում է մեկ կամ մի քանի բնակավայր։ ՀՀ-ում կա 998 բնակավայր, որոնք միավորված են 915 համայնքում, 49-ը քաղաքային են, 866-ը՝ գյուղական։ Տեղական ինքնակառավարման մարմինները (ՏԻՄ) ընտրվում են 5 տարի ժամկետով՝ ուղղակի և գաղտնի քվեարկությամբ։ Համայնքի ավագանու անդամների թիվը (5-15 մարդ) պայմանավորված է համայնքի բնակչության քանակով։ ՀՀ ՏԻՄ-ի 1-ին ընտրություններն անցկացվել են 1996 թվականի նոյեմբերի 10-ին։ ՀՀ ՏԻՄ-ի համակարգի զարգացման նպատակով համայնքներին է վերապահվել գույքահարկի և հողի հարկի գանձման վարչարարությունը։ Համայնքների ներդաշնակ զարգացումն ապահովելու, նրանց ֆինանս, հնարավորությունների միջև առկա տարբերությունը նվազեցնելու նպատակով 1998 թվականին ընդունվել է «Ֆինանսական համահարթեցման մասին» ՀՀ օրենքը։ ՀՀ-ն 2002 թվականին միացել է «Տեղական ինքնակառավարման մասին» Եվրոպական խարտիային։ Նույն տարում ընդունվել է «Տեղական ինքնակառավարման մասին» ՀՀ օրենքը, 2004 թ.-ին՝ «Համայնքային ծառայության մասին» ՀՀ օրենքը, որը կարգավորում է համայնքային ծառայության պաշտոնների և դասային աստիճանների դասակարգման, պաշտոնի նշանակման, համայնքային ծառայության կազմակերպման, ղեկավարման և այլ հարաբերություններ։ 2005 թվականի նոյեմբերի 27-ի սահմանադրական Փոփոխություններով (Սահմանադրության 7-րդ գլուխ) ՏԻՄ-ի լիազորությունների ժամկետը 3-ից դարձել է 4 տարի (հոդված 107), Երևանին տրվել է համայնքի կարգավիճակ (հոդված 108), համայնքի ղեկավարի պաշտոնանկության դեպքում պարտադիր է Սահմանադրական դատարանի եզրակացությունը (հոդված 109), համայնքները կարող են միանալ կամ առանձնանալ միմյանցից, ինչպես նաև միջհամայնքային միավորումներ ստեղծել՝ օրենքով սահմանված կարգով (հոդված 110) և այլն։ ՏԻՄ-ի նստավայրի շենքի վրա տեղադրվում է ՀՀ պետական դրոշը։
Կատեգորիա:Հայաստան
Բուլբազավր
Բուլբազավր (Bulbasaur, フシギダネ), սպորտային պոկեմոն պոկեմոնների առաջին սերնդից, Կանտո շրջանից։ 16-րդ մակարդակում փոխակերպվում է Իվիզավրի։
Սա ազգային դեքսում և Կանտոյի պոկեդեսկում առաջին պոկեմոնն է։ Չարմանդերի և Սքուիրթլի հետ միասին այն կազմում է պոկեմոնների եռյակ, որոնց կարելի է ընտրել Pokémon Red/Blue, FireRed/LeafGreen, Pokémon Go խաղերի սկզբում։
Արտաքին տեսք
Բուլբազավրը փոքրիկ քառոտանի պոկեմոն է` կապտականաչ գունավորմամբ և մարմնի վրա մուգ կանաչ հետքերով։ Նա ունի կարմիր աչքեր, լայն բերան և փոքր-ինչ սրացած ականջներ։ Երբ նրա բերանը բացվում է, նրա վերին ծնոտի վրա երևում են մի քանի սրածայր ատամներ։ Նա ունի հաստ թաթեր, որը նրան էներգիա է հաղորդում ֆոտոսինթեզի ժամանակ, ինչպես նաև պարունակում է սննդարար նյութեր։ Երբ բուլբազավրը պատրաստ է լինում փոխակերպման, նրա մեջքի լամպը սկսում է առկայծել կապույտ գույնով և դրա հետևանքով այնտեղ բշտիկ է առաջանում։
Ապրելավայր
Բուլբազավրները ապրում են անտառներում և Կանտոյի մարգագետիններում։ Այդուհանդերձ, նրանց հազվադեպ կարելի է հանդիպել վայրի բնության մեջ։ Սովորաբար նրանք գտնվում են պոկեմարզիչների տարածքներում։ Շատ վայրի բուլբազավրներ ամեն տարի հավաքվում են Կանտոյի գաղտնի այգում, որպեսզի մասնակցեն իվազավրի փոխակերպվելու արարողությանը ։
Համակարգչային խաղերում
Առաջին անգամ հայտնվել են Pokemon Red/Blue-ում և այնուհետև հայտնվել Pokemon սերիայի բոլոր խաղերում։
Մանագայում
Էշի Բուլբազավրը առաջին անգամ հայտնվել է «Ash and Pickachu manga»-ի մեջ։
Անիմեում
Առաջին անգամ Բուլբազավրը հայտնվել է «Պոկեմոն. Ինդիգո լիգայում»` Պոկեմոն անիմե-սերիալի առաջին եթերաշրջանում։ Էշ Կետչումը Պիկաչուի օգնությամբ հաղթում է Բուլբազավրին և բռնում նրան իր պոկեբոլով։ Դրանից հետո Բուլբազավրը անցնում է Էշի թիմ։ Էշը բաժանվում է նրանից միայն «Բուլբազավր. խաղաղության դեսպան» սերիայում, որում նա պոկեմոնին հանձնում է Պուկայի պրոֆեսորի լաբորատորիա։
Արձագանքներ
CNN-ի թղթակից Դենիս Մայքլը նկարագրել է Բուլբազավրին որպես «Կարմեն Միրանդու պոկեմոնների շրջանում» ։ Այս պոկեմոնը ներառվել է ամենահայտնի պոկեմոնների ցանկում Pokemon.com` ըստ կայքի քվեարկության ։
Արտաքին հղումներ
Կատեգորիա:Պոկեմոններ այբբենական կարգով Կատեգորիա:Խոտ տեսակի պոկեմոններ Կատեգորիա:Թույն տեսակի պոկեմոններ
Սարգիս Մուրադխանյան
Սարգիս Գևորգի Մուրադխանյան, ՀՀ պետական և քաղաքական գործիչ, 2012-2015 թվականներին՝ Հայաստանի հանրային հեռուստառադիոընկերության խորհրդի անդամ։
Քաղաքական գործունեությունը
Ամուսնացած է, ունի երկու զավակ և չորս թոռ։
Ծանոթագրություններ
Կատեգորիա:ՀՊՄՀ շրջանավարտներ Կատեգորիա:«Ազգային միաբանություն» կուսակցության անդամներ Կատեգորիա:Հայ քաղաքական գործիչներ Կատեգորիա:Հանրային հեռուստառադիոընկերության խորհրդի անդամներ Կատեգորիա:Հայ պետական գործիչներ
Լայոշ Բալաժովիչ
Լայոշ Բալաժովիչ (Բալաժովիչ) (Balázsovits Lajos, ), հունգարացի դերասան։
Կենսագրություն
Լայոշ Բալաժովիչը ծնվել է 1946 թվականին ։
1965-1969 թվականներին սովորել է Բուդապեշտի Թատրոնի և կինոյի ակադեմիայում։ 1968 թվականին նա իր դեբյուտն է ունեցել Կառոլի Մակայի «Աստծո և մարդկանց առջև» ֆիլմում։ Նա հայտնի է դարձել Միկլոշ Յանչոյի ֆիլմերում խաղացած իր դերերով՝ «Պայծառ քամիներ» (1968), «Կարմիր սաղմոս» (1972), «Էլեկտրա, իմ սեր» (1974), «Մասնավոր արատներ, հանրային առաքինություններ» (1976) և «Հունգարական ռապսոդիա» (1979), որտեղ գլխավոր դերը խաղացել է Բալազովիչը։
Հետագայում նա նկարահանվել է հեռուստասերիալներում, ֆիլմերում երեխաների և երիտասարդների համար։ Նա խաղացել է նաև Բուդապեշտի տարբեր թատրոններում։ Անատոլի Ռիբակովի «Արբատի երեխաները» վեպի բեմադրության մեջ նա խաղացել է Ստալինի դերը։ 1990-ականներից հանդես է եկել նաև որպես թատրոնի ռեժիսոր։
1990-1992 թվականներին եղել է Հունգարիայի դերասանների պալատի մենեջերը։ Նրա կինը դերասանուհի Էվա Ալմասին է, նրանց դուստրը՝ Էդիտ Բալաշովիցը նույնպես դերասանուհի է ։
2012 թվականին Բալաշովիցը ընդմիշտ հեռացել է թատերական աշխարհից։ Նա երկար ժամանակ հիվանդ է եղել։ Լայոշ Բալաժովիչը մահացել է 2023 թվականի հուլիսի 19-ին ։
Արտաքին հղումներ
Կատեգորիա:Հունգարացի դերասաններ Կատեգորիա:20-րդ դարի ռեժիսորներ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Կինոդերասաններ
Մայք Միզանին
Մայքլ Գրեգորի Միզանին (անգլ.` Michael Gregory Mizanin, ), ամերիկացի պրոֆեսիոնալ ըմբշամարտիկ, հեռուստատեսային դեմք և կինոդերասան։ Ներկա պահին հանդես է գալիս «WWE» կազմակերպությունում՝ «Միզ» (The Miz) ռինգային կեղծանվամբ։
Արտաքին հղումներ
Կատեգորիա:1980 ծնունդներ Կատեգորիա:Հոկտեմբերի 8 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:Ամերիկացի կինոդերասաններ Կատեգորիա:Մայամիի համալսարանի շրջանավարտներ Կատեգորիա:Կեղծանուններ Կատեգորիա:Ամերիկացի հեռուստատեսային դեմքեր
Տումկինո
Տումկինո (Тумкино), գյուղ Ռուսաստանի Ուլյանովսկի մարզի Տերենգուլսկի շրջանի կազմում։
Թոռնավան
Թոռնավան, գրաբար՝ Թոռնաւան, գավառ Մեծ Հայքի Վասպուրական նահանգի կազմում, Վանա լճի հյուսիս–արևելյան մասում, Մեհմեդիկ և Կոտուր գետերի վերին հոսանքում ։
Սահմանակցում էր՝ արևմուտքից՝ Առբերանի, Արճիշակովիտ, Մեծնունիք, հյուսիսից՝ Մարդաստան, Գառնի, արևելքից՝ Աղանդ-ռոտ, Ճվաշ-ռոտ, հարավից՝ Կրճունիք գավառներին։ Այդ սահմաններում ուներ մոտ 1300 կմ² տարածք։ Կենտրոնն էր Թոռնավան ավանը, որը գտնվում էր այժմյան Տաշ–Ռումի գյուղի մոտերքը։ Թոռնավանի նշանավոր բերդերից էին Նկանը և Սևանը։ 852-ին Նկանում Վասպուրականի իշխանները հերոսաբար դիմադրել են Բուղայի գլխավորած արաբական զորքին։ Այդ հերոսական պաշտպանության նկարագրությունը տվել է Թովմա Արծրունին։ 1042-ին Թոռնավանի իշխան Խաչիկը դիմադրություն է կազմակերպում թշնամիների դեմ։ Սևանը, որն այժմ կոչվում է Մեյվանկալա, գտնվում է Արճակ լիճը թափվող Մեհմեդիկ գետի ափին։
Ծանոթագրություններ
Կատեգորիա:Վասպուրականի գավառներ
Ֆեդերիկա Ֆալզոն
Ֆեդերիկա Ֆալզոն ՝ մալթացի երգչուհի է, ով ներկայացրել է Մալթան Մանկական Եվրատեսիլ 2014 երգի մրցույթում։ Նրան բախտ է վիճակվել ներկայացնել իր երկիրը, հենց իր երկրում ։
Մանկական Եվրատեսիլ 2014
2014 թվականին նա ներկայացրել է Մալթան Մանկական Եվրատեսիլ 2014 երգի մրցույթում սեփական հարկի տակ։
Դիմասոր (Արղանա-Մադենի գավառ)
Դիմասոր, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում ։ Գտնվում էր գավառակի արևելյան մասում։
Ֆեդերիկա Ֆալզոն
Ծանոթագրություններ
Կատեգորիա:Մալթացի երգչուհիներ Կատեգորիա:21-րդ դարի երգչուհիներ
Դիմասոր (Արղանա-Մադենի գավառ)
Սկզբնական անունը հավանաբար եղել է Դիմաձոր ։
Ծանոթագրություններ
Կատեգորիա:Արևմտյան Հայաստանի գյուղեր
Զելյոնի Յար (գյուղ, Դոմանյովկայի շրջան)
Զելյոնի Յար (Зелений Яр), գյուղ Ուկրաինայի Նիկոլաևի մարզի Դոմանյովկայի շրջանում։ Բնակավայրը նախկինում նաև անվանվել է Կարլովկա։ Հիմնադրվել է 1950 թվականին։
Արտաքին հղումներ
Կատեգորիա:Ուկրաինայի Նիկոլաևի մարզի Դոմանյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1950 թվականին հիմնադրված բնակավայրեր
Բորիս Դաուգուվետիս
Բորիս Ֆրանցևիչ Դաուգուվետիս, լիտվացի խորհրդային ռեժիսոր, դերասան, դրամատուրգ։ ԽՍՀՄ ժողովրդական արտիստ (1948 թվական)։
Բեմադրել է Շեքսպիրի «Օթելլո» (1924 թվական), Ֆրիդրիխ Շիլլերի «Ավազակներ» (1928 թվական), Չեխովի «Բալենու այգին» (1937 թվական)։ 1944-1949 թվականներին՝ Լիտվիայի ԽՍՀ Դրամայի թատրոնի (Վիլնյուս) ռեժիսորը, լիտվական նոր թատրոնի ստեղծողներից։ Բեմադրել է Մաքսիմ Գորկու «Թշնամիներ»-ը (1947 թվական), «Եգոր Բուլչովը և ուրիշները» (1948 թվական), Պոգոդինի «Կրեմլյան կուրանտներ»-ը (1947 թվական)։
Արժանացել է ԽՍՀՄ պետական մրցանակի (1947 թվական)։
Ծանոթագրություններ
Կատեգորիա:Լիտվացի դերասաններ Կատեգորիա:Լիտվացի ռեժիսորներ Կատեգորիա:ԽՍՀՄ ժողովրդական արտիստներ Կատեգորիա:Խորհրդային դրամատուրգներ Կատեգորիա:Խորհրդային կինոռեժիսորներ Կատեգորիա:ԽՍՀՄ Պետական մրցանակի դափնեկիրներ
Ամադու Դիավարա
Ամադու Դիավարա (Amadou Diawara, ), գվինեացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի և Գվինեայի ազգային հավաքականի կազմում։ Խաղում է հենակետային կիսապաշտպանի դիրքում ։
Վաղ կարիերա
Պրոֆեսիոնալ ֆուտբոլիստի կարիերան Դիավարան սկսել է Սան Մարինոյում ։ Իր առաջին հանդիպումը անցկացրեց 2015 թվականի փետրվարի 2-ին՝ Ասկոլիի դեմ խաղում ։
2015 թվականի հուլիսին Դիավարան 300․000 եվրոյի դիմաց տեղափոխվեց Բոլոնյա ։ Իր դեբյուտը նշեց 2015 թվականի օգոստոսի 14-ին՝ Իտալիայի գավաթի Պավիայի դեմ խաղում ։ Առաջին հանդիպումը Սերիա A-ում անցկացրեց օգոստոսի 22-ին՝ Լացիոյի դեմ խաղում ։ Շուտով Դիավարան դարձավ թիմի հիմնական կազմի խաղացող և 2015-16 մրցաշրջանում մասնակցեց 34 հանդիպման առաջնությունում ։
Նապոլի
2016 թվականի օգոստոսի 26-ին Դիավարան տեղափոխվեց Նապոլի 15 միլիոն եվրոյի դիմաց  ։ Իր դեբյուտը նշեց 2016 թվականի հոկտեմբերի 19-ին՝ Չեմպիոնների Լիգայի Բեշիկթաշի դեմ խաղում ։ Առաջին հանդիպումը Սերիա A-ում Նապոլիի կազմում անցկացրեց հոկտեմբերի 23-ին՝ Կրոտոնեի դեմ խաղում ։ Իր առաջին գոլը պրոֆեսիոնալ կարիերայում խփեց 2017 թվականի հոկտեմբերի 17-ին՝ Չեմպիոնների Լիգայի Մանչեսթեր Սիթիի դեմ խաղում  ։ Սերիա A-ում իր առաջին գոլը գվինեացին խփեց 2018 թվականի ապրիլի 8-ին՝ Կիևոյի դեմ խաղում ։ Նապոլիի կազմում Դիավարան անցկացրեց 74 հանդիպում՝ դառնալով 2 գոլի և 1 գոլային փոխանցման հեղինակ։
Ռոմա
2019 թվականի հուլիսի 1-ին Դիավարան 5 տարվա պայմանագիր կնքեց Ռոմայի հետ  ։ Ակումբը նրա համար վճարեց 21 միլիոն եվրո   ։
Միջազգային կարիերա
Դիավարան ծնվել է Գվինեայում, և 2014 թվականից խաղում էր Իտալիայում՝ փորձելով ստանալ Իտալիայի քաղաքացիություն։ 2018 թվականին Իտալիայի հավաքականի գլխավոր մարզիչ Ջան Պյերո Վենտուրան փորձեց Դիավարային հրավիրել ազգային հավաքական, սակայն հաջողության չհասավ։ Մարտին նա ընտրեց հանդես գալ Գվինեայի կազմում ։ Գվինեայի ազգային հավաքական նա առաջին անգամ հրավիրվեց հոկտեմբերի 4-ին՝ Ռուանդայի դեմ խաղերի համար ։ Իր դեբյուտը ազգային հավաքականում նշեց հոկտեմբերի 12-ին՝ Ռուանդայի դեմ խաղում ։
2019 թվականի հունիսի 12-ին Դիավարան ընդգրկվեց Գվինեայի՝ Աֆրիկայի ազգերի գավաթի համար վերջնական կազմում ։ Առաջնությունում նա մասնակցեց թիմի բոլոր 4 հանդիպումներին՝ դառնալով գոլային փոխանցման հեղինակ Մադագասկարի դեմ խաղում  ։ Գվինեան դուրս մնաց գավաթի 1/8 եզրափակչից՝ 3-0 հաշվով պարտվելով Ալժիրին  ։
Ակումբային վիճակագրություն
2019 թվականի օգոստոսի 3-ի դրությամբ
Միջազգային վիճակագրություն
2019 թվականի օգոստոսի 3-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իտալացի ֆուտբոլիստներ Կատեգորիա:Գվինեացի ֆուտբոլիստներ Կատեգորիա:Գվինեայի հավաքականի ֆուտբոլիստներ Կատեգորիա:Սան Մարինոյի ֆուտբոլիստներ Կատեգորիա:Բոլոնյայի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ճվաշռոտ
Ճվաշ-ռոտ, գրաբար՝ Ճուաշ-ռոտ, գավառ Մեծ Հայքի Վասպուրական նահանգի կազմում, գտնվում էր Ճուար-ռոտ (այժամ՝ Աղ-չայ) գետի ընդարձակ հովտում ։
Աշխարհագրություն
Տեղակայված է համանուն (այժմ՝ Աղ-չայ) գետի հովտում։
Պատմություն
Հիշատակվում է Թովմա Արծրունու պատմության մեջ՝ Ճվաշ անունով։
Ծանոթագրություններ
Կատեգորիա:Վասպուրականի գավառներ Կատեգորիա:Ճվաշռոտ գավառ
Հրանտ Պողոսյան
Պարգևներ և կոչումներ
Ամուսնացած է, ունի երկու զավակ։ Տիրապետում է ռուսերեն, անգլերեն և ճապոներեն լեզուներին։
Ծանոթագրություններ
Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:ՀՀ արտակարգ և լիազոր դեսպաններ Կատեգորիա:Երևան քաղաքում ծնվածներ Կատեգորիա:1953 ծնունդներ Կատեգորիա:Փետրվարի 1 ծնունդներ Կատեգորիա:ՄՊՀ շրջանավարտներ Կատեգորիա:Ֆիզիկամաթեմատիկական գիտությունների թեկնածուներ Կատեգորիա:Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք
Orange Moldova
«Orange Moldova» ( Societatea pe Acţiuni "Orange Moldova") հեռահաղորդակցային ընկերություն է Մոլդովայի Հանրապետությունում ։
Ներկայացնում է բջջային կապի, անլար շարժական համացանցի ըստ GSM և UMTS ստանդարտների, անլար շարժական ինտերնետի տեխնոլոգիայով 3G, 4G, ֆիքսված կապի ծառայություններ (միայն իրավաբանական անձանց համար), ծառայություններ լարային լայնաշերտ ինտերնետի (միայն իրավաբանական անձանց) ապրանքանիշի Órange [].
Ցանցի մեկնարկից ` 1998 թ. Հոկտեմբերի 27-ից մինչև 2007 թ. Ապրիլի 24-ը ներառյալ ընկերությունը կոչվում եր Voxtel, իսկ 2007 թ. Ապրիլի 25-ից այն անցել է նոր ապրանքանիշի, որը դեռև գործում է։
Orange նաև iPhone 3G, iPhone 3GS, iPhone 4, iPhone 4S, iPhone 5, iPhone 5s և iPhone 5c բջջային հեռախոսների միակ մոլդովական պաշտոնական վաճառողն է։
Օգտագործվող բջջային չափանիշները
Orange ունի ցանցեր երեք ստանդարտով ` GSM, UMTS և LTE:
GSM ցանցը լիովին հագեցված է CSD, GPRS եւ EDGE տեխնոլոգիաներով : CSD տեխնոլոգիան օգտագործելով տվյալների փոխանցման ժամանակ, ներբեռնման եւ վերբեռնման արագությունը հասնում է 9.6 Կբիթ / վրկ, GPRS- ի դեպքում `56 Կբ / վ, EDGE- ով` 236.8 Կբ / վ։
Ոչ աշխարհագրական համարակալման ռեսուրսներ
Միջազգային ձեւաչափով Orange-ի համարները բջջային կապի համար ունեն ձև. +373 60 xx-xx-xx +373 68 xx-xx-xx +373 69 xx-xx-xx
2010 թ
Հուլիսին Orange անցկացրեց Քիշնևի կենտրոնում 4G ցանցի հանրային ցուցադրություն։ Սեպտեմբերին սկսվեց iPhone 4-ի վաճառքը։
2011 թ
Մայիսին Orange մեծացնում է ինտերնետի արագությունը մինչև 42 Մբիթ / վրկ <references group="" responsive="">
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Pages with unreviewed translations
Սենթրեյլիա (Փենսիլվանիա)
Սենթրեյլիա (անգլ.` Centralia), լքված բնակավայր ԱՄՆ Փենսիլվանիա նահանգի Կոլումբիա շրջանում։ 1981 թվականին բնակչությունը կազմել է 1000 մարդ, իսկ 2010 թվականի դրությամբ` ընդամենը 10 մարդ։ 1962 թվականին քաղաքի փրկարարական ջոկատը անզգուշությամբ որոշում է այրել լքված ածխահանքի աղբը, ինչի պատճառով ընդհատակում հրդեհ է բռնկվում, որը շարունակվում է մինչ օրս։ Հետագայում պարզվում է, որ բնակավայրի շրջակայքում, ինչպես նաև մոտակա հանքավայրում խոշոր չափի ածխային պաշարներ են մնացել, և ըստ գիտնականների հաշվարկումների՝ հրդեհը կշարունակվի դեռ 250 տարի ։
Ժամանակ առ ժամանակ մերձակայքում տեղի ունեցող պայթյունների պատճառով 1981 թվականին քաղաքի իշխանությունները որոշում են արտակարգ կերպով տեղահանել բնակչությանը։ Մի խումբ բնակիչներ ցանկություն չեն հայտնում հեռանալու և որոշում են մնալ իրենց տներում։
Արտաքին հղումներ
Կատեգորիա:Փենսիլվանիա Կատեգորիա:Ուրվական քաղաքներ Կատեգորիա:1841 թվականին հիմնադրված բնակավայրեր
Բելգրադ
Բելգրադ թարգմանվում է «Սպիտակ քաղաք»։ Բուն քաղաքը 1,1 միլիոն բնակչություն ունի, մինչդեռ արվարձաններով հանդերձ Բելգրադի բնակչությունը հասնում է շուրջ 1.64 միլիոնի, դարձնելով այն Արևելյան Կենտրոնական Եվրոպայի խոշորագույն քաղաքներից մեկը։
Եվրոպայի խոշորագույն նախապատմական մշակույթներից մեկը՝ Vinča culture մշակույթը զարգացել է Բելգրադի շրջակայքում, մ.թ.ա. VI հազարամյակում։
Հնագույն ժամանակներում ֆրակիացիները, դակերը բնակեցրել էին տարածաշրջանը, այնուհետ մ.թ.ա. 279 թվականին կելտերրը գրավեցին քաղաքը և այն անվանեցին Սինգիդինում։
II դարում, Ավգուստի կայսրության՝ Հռոմեական Սերբիայի ժամանակ, հռոմեացիները գրավեցին այդ տարածքը և քաղաքի կարգավիճակ տվեցին։
520 թվականին այն բնակեցվեց սլավոններով և բազմիցս բնակչության կազմը փոխվեց ֆրանկների, բյուզանդացիներ և հունգարների միջև մինչ (1282-1316) այն դարձավ մայրաքաղաք։
1521 թվականին Բելգրադը գրավվեց Օսմանյան կայսրության կողմից և դարձավ Սեմեդերյան սանջակի նստավայր ։
Այնուհետ մերթ ընդ մերթ Բելգրադը հայտնվում է Ավստրական և Օսմանյան կայսրությունների տիրապետության ներքո, անընդահատ շարունակվող Ավստրո-թուրքական պատերազմների հետևանքով։ Այդ պատերազմները բերեցին Բելգրադի մեծ մասի ավերմանը։ Միայն 1841 թվականին Բելգրադը նորից ստացավ Սերբիայի մայրաքաղաքի կարգավիճակ։ Քաղաքի հյուսիսային հատվածը մնաց որպես ավստրո-հունգարական ֆորպոստ մինչ 1918 թվականը Բելգրադին վերամիավորելը։
Լինելով ստրատեգիական տեղանք, Բելգրադը 115 անգամ պատերազմական գործողությունների է ենթարկվել և 44 անգամ գետնին է հավասարվել ։
Բելգրադը Հարավսլավիայի մայրաքաղաքն էր 1918 թվականի նրա կազմավորումից մինչև 2006 թվականին նրա անկումը՝ կառավարման տարբեր ձևերի ժամանակ։
Բելգրադը Սերբիայում ունի հատուկ վարչական կարգավիճակ և այն Սերբիայի հինգ վիճակագրական շրջաններից մեկն է։ Այն բաժանված է հինգ քաղաքապետարանների միջև, յուրաքանչյուրը իր տեղական խորհրդով։ Բելգրադը զբաղեցնում է Սերբիայի տարածքի 3.6 %-ը և երկրի բնակչության 22.5 %-ը ապրում է Բելգրադում ։
Քաղաքն արժանացել է բազմաթիվ տիտղոսների ներառյալ 2020 թվականի Եվրոպայի մշակութային մայրաքաղաք ։
Աշխարհագրություն
Բելգրադը տեղակայված է ծովի մակերևույթից 116.75 մ բարձրության վրա Դանուբ և Սավա գետերի միաձուլման շրջակայքում։ Բելգրադի պատմական կենտրոնը՝ Կալեմեգդանը տարածվում է երկու գետերի աջ ափերին։ 19-րդ դարից սկսած քաղաքը ընդարձակվել է դեպի հարավ և արևելք; II Համաշխարհային պատերազմից հետո Novi Beograd-ը (Նոր Բելգրադ) կառուցվել է Սավա գետի ձախ ափին, որը միացնում է Բելգրադը Զեմունի հետ։ Քաղաքին միացան նաև Դանուբով խաչվող ավելի փոքր համայնքները։ Պատմության ընթացքում, Բելգրադը եղել է Արևմուտքի և Արևելքի միջև ։ Սավայի աջ ափին կենտրոնական Բելգրադը բլուրների վրա է, Բելգրադի ամենաբարձր կետը Տորլակ բլուրը 303 մ բարձրություն ունի։ Ավալա (511 մ) և Կոսմայ (628 մ) սարերը քաղաքի հարավային մասում են։
Հին քաղաք
Նախապատմական Բալկանների Ֆրակիացիներ և Դակեր ցեղերը տիրում էին այս տարածքում մինչ հռոմեացիների կողմից այն գրավելը :
Բելգրադը բնակեցված էր ֆրակիա-դակիան Սինգի ցեղերով, կելտերի ներխուժումից հետո մ.թ.ա. 279 թ. Scordisci գրավեցին քաղաքը և անվանեցին "Singidūn" (dūn, ամրոց)
Մ.թ.ա. 34-33 Հռոմեական բանակը Սիլանուսի գլխավորությամբ հասավ Բելգրադ։ Մ.թ. I դարում այն հռոմեականացավ և դարձավ Սինգիդունում II դարի կեսերին Հռոմեական իշխանությունների կողմից այն կոչվեց մունիցիպիում որպես լիակատար գաղութ, և դարի վերջում այն դարձավ բարձրակարգ քաղաք։
Վարչական կառուցվածք
Բելգրատը առանձին վարչական միավոր է Սերբիայի կազմում, իր սեփական ինքնավար քաղաքային իշխանությամբ։ Բելգրադի ներկայիս քաղաքապետը Դրագան Դիլասն է՝ Սերբիայի դեմոկրատական կուսակցությունից։ Բելգրադի ավագանին ունի 110 անդամ, որոնք ընտրվում են չորս տարի ժամանակով։ Քաղաքի բյուջեն 2012 թ կազմում է շուրջ 102 բիլիոն դինար :
Թաղապետարաններ
Քաղաքը բաժանված է 17 թաղապետարանների միջև։
Բնակչություն
2011 թվականին անցկացված մարդահամարի տվյալներով քաղաքային ագլոմերացիայի բնակչությունը Բորչա, Օվչա և Սուրչին արվարձանների հետ միասին կազմում է 1 233 796 մարդ։ Բելգրադի վարչական շրջանի բնակչությունը կազմում է 1 659 440 մարդ։ Ճնշող մեծամասնությունը սերբեր են։ Քաղաքում ապրում են նաև չեռնոգորացիներ, խորվաթներ, մակեդոնացիներ, գնչուներ, բոսնիացիներ և այլն։Էլգրադը դարձել է նախկին Հարավսլավիայի տարբեր ազգությունների մարդկանց տունը։ Հարավսլավիայի ինդուստրացման ժամանակ, որը սկսվեց Երկրորդ համաշխարհային պատերազմից հետո, քաղաքն ապրեց ներգաղթյալների հոսք գյուղերից և փոքր քաղաքներից։ 1990-ականներին՝ ՍՖՀՀ-ի փլուզման ժամանակ, Բելգրադն ընդունեց հսկայական թվով փախստականներ և տեղահանվածներ, հիմնականում սերբեր, Խորվաթիայից, Բոսնիա և Հերցեգովինայից, Կոսովոյից և Մետոհիայից[84][85]: Սերբիայի մայրաքաղաքում ապրում է նաև մեծ չինական սփյուռք։Տարբեր աղբյուրների համաձայն՝ նրա թիվը կազմում է 10-ից 20 հազար մարդ։ Չինացիների զանգվածային ներգաղթը Բելգրադ սկսվեց 1990-ականների կեսերին։ Ներկայումս նրանք կոմպակտ ապրում են Նովի Բեգրադի 70 թաղամասում[86]։ Քաղաքում բնակվում են նաև Մերձավոր Արևելքի մի շարք մարդիկ։ Նրանք հիմնականում ուսանողներ են Իրաքից, Իրանից, Սիրիայից և Հորդանանից, ովքեր ժամանել են Հարավսլավիա 1970-1980-ական թվականներին և մնացել երկրում։
Տնտեսություն
Բելգրադը երկրի տնտեսական կենտրոնն է, այն Սերբիայի ամենազարգացած հատվածն է։ Բելգրադի շրջանի ՀՆԱ-ի բաժինը կազմում է երկրի ընդհանուր ՀՆԱ-ի 40%-ը։ 1990-ականներին Բելգրադը լրջորեն տուժեց Հարավսլավիայի դեմ միջազգային պատժամիջոցներից և դրա հետևանքով հարավսլավական դինարի հիպերինֆլյացիայից։ Քաղաքի տնտեսությանը հսկայական վնաս հասցրեց նաև ՆԱՏՕ-ի ինքնաթիռների կողմից երկրի ռմբակոծումը։ Ռազմական գործողությունների ավարտից հետո Բելգրադի տնտեսությունը աստիճանաբար վերականգնվեց և այժմ աճ է ցույց տալիս։Քաղաքում տեղակայված են մի շարք խոշոր ընկերությունների գլխամասային գրասենյակները, այդ թվում՝ Air Serbia, Telecom Srbiya, Telenor Srbiya, Delta Holding, Japan Tobacco և այլն։ Ֆոնդային բորսան և Սերբիայի Ազգային բանկը գտնվում են Բելգրադում։ Բելգրադում մասնավոր բանկերը ներկայացված են այնպիսի ընկերություններով, ինչպիսիք են Komertsialna Banka, Vojvoganska Banka, Sberbank Srbija և այլն:2013 թվականին Բելգրադում գործում էր 6924 ՏՏ ընկերություն։ Այսպիսով, քաղաքը ՏՏ ոլորտի առաջատարներից մեկն է Արևելյան Եվրոպայում։ Բելգրադում բացված Microsoft-ի զարգացման կենտրոնը այս ընկերության հինգերորդ կենտրոնն էր։ Բացի այդ, մի քանի այլ բազմազգ ՏՏ ընկերություններ ընտրել են Սերբիայի մայրաքաղաքը իրենց տարածաշրջանային կամ եվրոպական կենտրոնակայանի համար։ Դրանց թվում են «Asus», «Intel», «Dell», «Huawei», «NCR» եւ այլն։2016 թվականի հոկտեմբերի դրությամբ Բելգրադում միջին աշխատավարձը կազմել է 56530 սերբական դինար։ Միաժամանակ, նույն տարվա մարտին Բելգրադի Սուրչին համայնքն ուներ երկրում ամենաբարձր միջին աշխատավարձը՝ 73689 սերբական դինար[98]։ 2015 թվականի հետազոտության համաձայն՝ քաղաքի տնային տնտեսությունների 73%-ն ուներ համակարգիչ, 65,8%-ը՝ լայնաշերտ ինտերնետ կապ, իսկ 73,9%-ը՝ կաբելային հեռուստատեսություն։
Արդյունաբերություն
Բելգրադում առաջին արդյունաբերական ձեռնարկությունը 19-րդ դարի սկզբի Սերբիայի առաջին ապստամբության ժամանակ կազմակերպված հրետանային արհեստանոցներն էին։ 1831 թվականին քաղաքում բացվել է առաջին տպարանը, 1838 թվականին՝ կաշվի արտադրությունը, 1839 թվականին՝ գարեջրի գործարանը, 1842 թվականին՝ մետաղամշակման առաջին ձեռնարկությունը։ 1913 թվականին Բելգրադում և Զեմունում արդեն 55 գործարան ու գործարան կար, որոնք այն ժամանակ պատկանում էին Ավստրո-Հունգարիային։Առաջին և Երկրորդ համաշխարհային պատերազմները լուրջ վնաս են հասցրել քաղաքի արդյունաբերությանը, 1941-1945 թվականներին Բելգրադի ձեռնարկությունների մինչև կեսը ոչնչացվել է։ Հարավսլավիայի Սոցիալիստական ​​Դաշնային Հանրապետության շրջանակներում սկսվեց Բելգրադի արդյունաբերության վերակառուցումը, 1960-ից հետո նոր գործարանների ինտենսիվ շինարարություն իրականացվեց։ Հարավսլավիայի փլուզումից հետո արդյունաբերական արտադրանքի ծավալը նվազեց, մի շարք ձեռնարկություններ սեփականաշնորհվեցին։Ներկայումս Բելգրադը Սերբիայի գլխավոր արդյունաբերական կենտրոնն է։ Քաղաքում արտադրվում են հաստոցների և արդյունաբերական սարքավորումների, կոմբայնների, տրակտորների և գյուղատնտեսական այլ տեխնիկայի, ավտոբուսների, հեռահաղորդակցության սարքավորումների, էլեկտրոնիկայի, կենցաղային տեխնիկայի արտադրությունը։Կան մի շարք քիմիական արդյունաբերության ձեռնարկություններ, որոնք արտադրում են պլաստմասսա, կաուչուկ, լաքեր, ներկեր, պոլիմերային ծածկույթներ, կենցաղային քիմիկատներ և այլն։ Թեթև և փայտամշակման արդյունաբերությունը զարգացած է նաև Բելգրադում։ Սննդի արդյունաբերությունը ներկայացված է գյուղատնտեսական հումքի վերամշակմամբ և սննդի և խմիչքների արտադրությամբ։Կան մի շարք քիմիական արդյունաբերության ձեռնարկություններ, որոնք արտադրում են պլաստմասսա, կաուչուկ, լաքեր, ներկեր, պոլիմերային ծածկույթներ, կենցաղային քիմիկատներ և այլն։ Թեթև և փայտամշակման արդյունաբերությունը զարգացած է նաև Բելգրադում։ Սննդի արդյունաբերությունը ներկայացված է գյուղատնտեսական հումքի վերամշակմամբ և սննդի և խմիչքների արտադրությամբ։
Զբոսաշրջություն
Հարավսլավիայի փլուզումը, միջազգային պատժամիջոցները, քաղաքական ու տնտեսական անկայունությունը բացասաբար են անդրադարձել Սերբիայի մայրաքաղաքի զբոսաշրջության զարգացման վրա։ 2000 թվականից հետո սկսվեց Բելգրադ այցելող զբոսաշրջիկների թվի աստիճանական աճ։ Իրենց թվով աչքի են ընկնում զբոսաշրջիկները Սլովենիայից, Խորվաթիայից, Բոսնիա և Հերցեգովինայից, Իտալիայից և Գերմանիայից։Բելգրադի զբոսաշրջության կազմակերպության հետազոտությունը ցույց է տալիս, որ Բելգրադում միջին զբոսաշրջիկը 35 տարեկանից ցածր տղամարդ է։ Նա երեք օրով այցելում է քաղաք և թողնում 612 եվրո[. Սերբիայի մայրաքաղաքում երեք օր է անցկացնում զբոսաշրջիկների 22%-ը։ 19%-ը երկու օր է մնում Բելգրադում։ 2013 թվականին Բելգրադ է այցելել 640 հազար զբոսաշրջիկ, ինչը 13 տոկոսով ավելի է, քան 2012 թվականին։ Նրանցից 520 հազարը եղել են օտարերկրացիներ։Սերբիայի զբոսաշրջությունից եկամտի կեսը ստացվում է Բելգրադից։ 2012 թվականին զբոսաշրջիկներից քաղաքի եկամուտը կազմել է մինչեւ 500 միլիոն եվրո։Բելգրադի հիմնական զբոսաշրջային վայրերից են քաղաքի պատմական թաղամասերը և ճարտարապետական ​​կառույցները։ Դրանք ներառում են Skadarlija-ն, Սերբիայի ազգային թանգարանը և մոտակա Ազգային թատրոնը, Զեմունը, Նիկոլա Պաշիչի հրապարակը, Թերազիյեի հրապարակը, Ուսանողական հրապարակը, Բելգրադի ամրոցը և Կալեմեգդան այգին, Արքայազն Միքայել փողոցը, Սուրբ Սավա տաճարը, խորհրդարանի շենքը, Նոր պալատը և Հին պալատը։, նստավայր Արքայազն Միլոշը և Օբրենովիչ դինաստիայի նախկին թագավորական նստավայրը։ Բացի այդ, քաղաքն ունի բազմաթիվ թանգարաններ, այգիներ, հուշարձաններ, սրճարաններ, ռեստորաններ և խանութներ։Ավալա լեռան գագաթից՝ Անհայտ հերոսի հուշարձանից բացվում է քաղաքի համայնապատկերային տեսարան։ Յոսիպ Բրոզ Տիտոյի դամբարանը, որը նաև կոչվում է Ծաղիկների տուն, և մոտակայքում գտնվող Թոփչիդեր և Կոշուտնյակ զբոսայգիները հայտնի ուղղություններ են, հատկապես նախկին Հարավսլավիայի երկրների զբոսաշրջիկների շրջանում:Սպիտակ դատարանը կամ «Սպիտակ պալատը»՝ Կարագեորգիևիչների թագավորական ընտանիքի նստավայրը, ունի արժեքավոր գործերի հավաքածու՝ ներառյալ Ռեմբրանդտի, Նիկոլա Պուսենի, Սեբաստիան Բուրդոնի, Պաոլո Վերոնեզեի, Կանալետոյի, Կրեսպիի, Վինտերհալտերի, Իվան Մեստրովիչի և այլոց նկարները։ Բացի Ադայից, Բելգրադը գետերի վրա ունի 16 կղզի, որոնցից շատերը դեռևս չեն օգտագործվում։ Դրանցից մեկը՝ Վելիկո Ռատնոն, որը գտնվում է Սավա և Դանուբ գետերի միախառնման վայրում, աչքի է ընկնում որպես անվնաս վայրի բնության օազիս։ Հարևան Փոքր զինվորական կղզու հետ միասին քաղաքային իշխանությունների կողմից պաշտպանվում է որպես բնության արգելոց։
Բյուջե
Քաղաքի բյուջեն կազմում է քաղաքապետարանի ֆինանսների քարտուղարությունը։ Նրա օրացուցային տարվա նախագիծը քննարկվում և հաստատվում է Բելգրադի ասամբլեայի կողմից։ Քաղաքի բյուջեն երկար ժամանակ աճել է՝ 1994 թվականին այն կազմել է 360 միլիոն դինար, 2000 թվականին՝ ավելի քան 5,3 միլիարդ դինար, 2013 թվականին՝ ավելի քան 88 միլիարդ դինար, իսկ 2020 թվականին՝ ավելի քան 143 միլիարդ դինար։ Ընդհանուր բյուջեն ներառում է քաղաքի և նրա բաղկացուցիչ համայնքների բյուջեն։Բելգրադի բյուջեն 2020 թվականին կազմել է 143 022 896 488 դինար, ինչը 9,6 տոկոսով ավելի է 2019 թվականի համեմատ։ Դրանցից 53,5 մլրդ դինարը տրամադրվում է տրանսպորտի և ենթակառուցվածքների զարգացմանը, այդ թվում՝ նոր ավտոբուսների և տրոլեյբուսների ձեռքբերմանը; 18 միլիարդ դինար՝ նախադպրոցական կրթության և դաստիարակության ոլորտի համար, ներառյալ 17 նոր մանկապարտեզների կառուցումը. 7,6 միլիարդ դինար տարրական և միջնակարգ կրթության համար. 5,7 միլիարդ դինար՝ սպորտի և մշակույթի համար. 4,9 մլրդ սոցիալական պաշտպանության համար. Հասարակական կազմակերպություններին նախատեսվում է հատկացնել 1,5 մլրդ դինար։ Բյուջեում միջոցներ են պահվում նաև երկրորդ երեխայի ծննդյան միանվագ նպաստի վճարման համար, որը կկազմի 20000 դինար։
Ծանոթագրություններ
Կատեգորիա:Սերբիայի քաղաքներ
Լեզվի ծայրին
«Լեզվի ծայրին», երևույթ, որը հանդիսանում է որևէ լավ ծանոթ բառ հիշելու անկարողություն։ Առաջանում է զգացողություն, որ մոռացված բառը հենց այդ պահին կգտնվի, և որ այն շատ հեշտ է հիշել, սակայն այն չի հիշվում։ Այս վիճակը կարող է լինել տանջող և հանգիստ չտվող։ Ֆենոմենը ուղեկցվում է ֆրուստրացիայի ինտենսիվ զգացողությամբ։ Անգլալեզու գիտական գրականության մեջ այս երևույթը կոչվում է «TOT-phenomenon» կամ «ТОТ-state»՝ անգլերեն «tip-of-the-tongue» արտահայտությունից ։
Ջեյմս Քլարկ
Ջեյմս Քլարկ (James Henry Clark, ), գործարար, տեխնոլոգ, միլիարդատեր։ Նրա արժեթղթերի արժեքը գերազանցել է 2,5 միլիարդ դոլարը։ Հիմնել է Silicon Graphics, Netscape Communications, myCFO, Healtheon, Neoteris, Science DNA, Shutterfly:
Լեզվի ծայրին
Այս ֆենոմենը առաջին անգամ նկարագրել է Վիլյամ Ջեյմսը իր «Հոգեբանության սկզբունքները» աշխատության մեջ 1890 թվականին ։
Ջեյմս Քլարկ
Նա YouTube-ի համահիմնադիր Չադ Հերլիի աներն է։ Ամուսնացած է Քրիստի Հինզե-Քլարկի հետ, ունի երեք երեխա։
Լեզվի ծայրին
Ֆենոմենի հետազոտողներից մեկը՝ Բեննեթ Շվարցը, լուսաբանում է այդ երևույթը Անտոն Չեխովի «Ձիու ազգանունը» պատմվածքի օրինակով. պաշտոնաթող գեներալ-մայոր Բլուդեևի ատամը ցավում է։ Նրա ծառայող Իվան Եվսեևիչը խորհուրդ է տալիս դիմել հեքիմի։ Սակայն նա մոռացել է հեքիմի ազգանունը և միայն հիշում է, որ այն «ոնց որ ձիու ազգանուն լիներ»։
Յու Սո Յոն
Յու Սո Յոն (유소영;, առավել հայտնի է Սոյոն), հարավկորեացի դերասանուհի և երգչուհ։ Ավելի հայտնի է, որպես After School աղջիկների խմբի նախկին անդամ (2009) :
Լեզվի ծայրին
Այս ֆենոմենը այն բանի ապացույցն է, որ գիտակցության մեջ ժամանակավոր կարող է գոյություն ունենալ բառի նշանակությունը առանց իր նշանային ձևի։ Երբեմն այս երևույթը բնորոշվում է «պրեսկվյու» (կամ «պրեսկեվյու») տերմինով (presque vu՝ գրեթե տեսածը), որը ստեղծվել է դեժավյու և ժամեվյու տերմինների համանմանությամբ ։
Յու Սո Յոն
Որպես դերասանուհի հայտնի է «Դեպի երազանք 2» (2012) և «Բարձր հասարակություն» (2015) դորամաներում խաղացած երկրորդական դերերով։
Կարիերա
Առաջին անգամ որպես After School-ի անդամ Սոյոնը հայտնվել է 2008 թվականի դեկտեմբերին Սոն Դեմ Բիի հետ համատեղ ելույթի ժամանակ ։ Նախկինում մասնակցել է հեռուստաշոուների և մրցույթների։ Առաջնաելույթը տեղի է ունեցել խմբի կազում 2009 թվականի սկզբին։ Սակայն նույն տարում լքել է խումբն առողջական պատճառներով, ինչպես նաև դերասանական կարիերայով զբաղվելու համար ։
Անձնական կյանք
2018 թվականի հունիսին հայտնի է դարձել, որ Սոյոնը հարաբերությունների մեջ է գտնվում պրոֆեսիոնալ գոլֆիստ Գո Յուն Սունի հետ ։ 2019 թվականի ապրիլին զույգը բաժանվել է ։
Ջեյմս Քլարկ
Կենսագրություն
1974 թվականին Յուտայի համալսարանում նա ստացել է համակարգչային գիտությունների դոկտորի կոչում, այնուհետև 1979-1982 թվականներին աշխատել է որպես էլեկտրատեխնիկայի ասիստենտ պրոֆեսոր Սթենֆորդի համալսարանում։ Քլարկի ուսումնասիրությունները կենտրոնացել են ծրագրային ապահովման և ապարատային սարքավորումների վրա, որոնք արագացրել են 3D պատկերների ցուցադրումը։
Յու Սո Յոն
Ծանոթագրություններ
Կատեգորիա:Մարտի 29 ծնունդներ Կատեգորիա:1986 ծնունդներ Կատեգորիա:Անձինք այբբենական կարգով Կատեգորիա:Սեուլ քաղաքում ծնվածներ Կատեգորիա:Հարավկորեացի դերասանուհիներ Կատեգորիա:Ապրող անձինք Կատեգորիա:Կինոգործիչներ այբբենական կարգով Կատեգորիա:Հարավկորեացի երգչուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:21-րդ դարի երգչուհիներ
Ջեյմս Քլարկ
Կենսագրություն
1982 թվականին Ջիմ Քլարկը և Էբբի Սիլվերսթոունը, Սթենֆորդի ասպիրանտուրայի հետ միասին, ստեղծել են Silicon Graphics-ը ։ Երբ ստեղծվել է SGI-ն, հիմնական ներդրողներից մեկը սահմանափակել է Քլարկի մասնաբաժինը 5% -ով և նա 13 տարվա քրտնաջան աշխատանքից հետո ստիպված է եղել դուրս գալ բիզնեսից ընդամենը 16 միլիոն դոլարով։
1994 թվականին Քլարկը իր միջոցների մեկ երրորդը (5 միլիոն դոլար) ներդրել է Netscape-ում և դարձել բաժնետոմսերի 19% -ի սեփականատեր։ Netscape-ի հիմնադրումը և դրա IPO-ն խթանել են ինտերնետային բումը, որում Քլարկը կարողացել է հսկայական շահույթ ստանալ։ 18 ամիս անց Քլարկը դարձել է ինտերնետի պատմության մեջ առաջին միլիարդատերը։
1998 թվականին Healtheon ընկերությունը խուսափել է փլուզումից միայն աշխատակիցների հավատարմության շնորհիվ։
1999 թվականին Healtheon-ն ունեցել է մոտ 500 միլիոն դոլար եկամուտ։
Հետագայում նա համագործակցել է WebMD-ի հետ` գործարկելով Healtheon / WebMD ինտերնետային պորտալը, որը մասնագիտացել է առողջապահության և բժշկական ծառայությունների ոլորտում։
1998 թվականին Քլարկը, որպես տնօրեն և ներդրող, հիմնադրել է բիոտեխնոլոգիական «Sciences DNA» ընկերությունը, որը սնանկացել է և 2003 թվականին վաճառվել Genaissance Pharmaceuticals-ին։
2000 թվականին Քլարկը օգնել է հիմնել ԴՆԹ գիտությունների կենտրոնը Սթենֆորդում։ Այն աշխարհում սպառողին ուղղված առաջին գենետիկական ընկերությունն էր, որն աշխատում էր SmartPipes ինտերնետային հեռախոսային ընկերության հետ։
2000 թվականին Քլարկը ղեկավարել է անվտանգ Neoteris ցանցի գործարկումը, որը ձեռք է բերվել NetScreen-ի կողմից 2003 թվականին, իսկ այնուհետև` Juniper Networks-ի կողմից։
2003 թվականի օգոստոսին նա տեղափոխվել է Մայամի և զբաղվել անշարժ գույքի բիզնեսով՝ Hyperion Development Group-ի կազմում։
2005 թվականի հունիսի 24-ին հայտարարվել է Commandscape Inc.-ի հիմնադրման մասին Կալիֆոռնիայի Ռեդվուդ քաղաքում։ Ծրագրվել է, որ ընկերությունը, հիմնվելով Քլարկի զբոսանավերը և իր տունը Ֆլորիդայում վերահսկելու համար ստեղծված ծրագրաշարի վրա, զբաղվելու է բնակելի շենքերի ավտոմատացման հարցերով։ Վերջնական, ամբողջությամբ համակարգչային 155.5 ոտնաչափ զբոսանավ կառուցելը նրա կիրքն է 1996 թվականից։
Լեզվի ծայրին
Պատմություն
Առաջին անգամ ֆենոմենը հիշատակվել է ամերիկացի հոգեբան Վիլյամ Ջեյմսի կողմից, ով չի օգտագործվել «լեզվի ծայրին» արտահայտությունը, սակայն նկարագրել է այդ երևույթը այսպես.
Ջեյմս Քլարկ
Կենսագրություն
Նրան է պատկանել նաև 47,5 մետրանոց «Հիպերիոն»՝ 59 մետրանոց ածխածնային մանրաթելային կայմ ունեցող զբոսանավ։
Լեզվի ծայրին
Պատմություն
Պատկերացնենք, որ մենք փորձում ենք հիշել մոռացված անունը։ Դա գիտակցության հատուկ վիճակ է։ Այստեղ ճեղք կա հիշողությունում, բայց այն հասարակ ճեղք չէ։ Այդ ճեղքը շատ ակտիվ է։ Նա մեջ կարծես անվան ուրվականի նման մի բան լինի, որը ձեզ տանում է որոշակի ուղղությամբ, ժամանակ առ ժամանակ ստիպում է ձեզ զգալ, որ բառը գրեթե գտնված է, բայց հետո նահանջում ենք, այդպես էլ չգտնելով բառը, որ փնտրում էինք։ Եթե որևէ մեկը առաջարկում է սխալ անուններ, հիշողության այդ հատուկ ճեղքը արագ արձագանքում է, և մենք հերքում ենք այդ հուշումը։ Այդ անունները չեն համապատասխանում ձևին։ Եվ մի բառի հետ առնչվող հիշողության ձախողումը նման չէ մեկ այլ բառի հետ կապված ձախողմանը հիշողության մեջ, չնայած երկուսն էլ կարող են նկարագրվել որպես խնդիր հիշողության մեջ։ Եթե ես ապարդյուն փորձում եմ հիշել Սփալդինգի անունը, իմ գիտակցության վիճակը ընդհանրապես նման չէ այն վիճակին, որում ես փորձում եմ հիշել Բոուլզի անունը։ Կան գիտակցության բազմաթիվ վիճակներ, որոնք համապատասխանում են այդ ցանկությանը, նրանցից ոչ մեկում չկա անունը, սակայն նրանք նման են միմյանց։ Նման զգացումը Կլիո սֆերա է, այն նման չէ զգացումների պակասության, հակառակը, շատ ինտենսիվ զգացողություն է։ Նրա մեջ կարող է լինել մոռացված բառի ռիթմը, առանց հնչյունների, որոնց կարող է այն վերածվել։
Ջեյմս Քլարկ
Կենսագրություն
www.shutterfly.com - Քլարկի վերջին ինտերնետային նախագիծը։ Սա ռեսուրս է, որը թույլ է տալիս Ինտերնետում ստեղծել ձեր սեփական լուսանկարների ալբոմը։ Նորույթը բաղկացած էր ձեզ դուր եկած շրջանակների տպագրությունների բաշխումից։
Լեզվի ծայրին
Պատմություն
Մեզանից յուրաքանչյուրին ծանոթ է մոռացված բանաստեղծության դատարկ ռիթմի տանջող զգացումը, անհանգստորեն պարող մեր ուղեղում, ցանկանալով, որ իրեն լցնեն բառերով։
Զիգմունդ Ֆրեյդը նույնպես ուշադրություն է դարձրել այս ֆենոմենին, ընդ որում նշել է, որ այն ավելի հաճախ հանդիպում է հատուկ անուններ հիշել փորձելու ժամանակ։ Ֆրեյդը ուսումնասիրել է նաև հայտնի բառակապցությունների, արտասահմանյան բառերի, բանաստեղծություններից հատվածների մոռացումը և այլն։ Վերլուծելով այս խնդիրը՝ Ֆրեյդը գալիս է եզրակացության, որ լավ ծանոթ բառը հիշելու անկարողությունը գալիս է արտամղման հոգեբանական մեխանիզմից (եթե բառը կապված է զուգորդությունների հետ, որոնք առաջացնում են անհանգստություն կամ այլ տհաճ հույզեր)։ Ըստ Ֆրեյդի տեսակետի, ծանոթ բառի նման մոռացումը ունի ենթագիտակցական շարժառիթ. «այնտեղ, որտեղ հայտնվում է սխալ, նրան հետևում է արտամղում»։ ֆրեյդը լուսաբանում է այս միտքը մեծ քանակությամբ դեպքերով, որոնց նա ներկա է եղել, և ամեն անգամ հայտնաբերել տեղեկության մոռացման պատճառ։ Օրինակ, նա նկարագրում է դեպք, որը փոխառված է Կառլ Յունգից.
Ջեյմս Քլարկ
Բարեգործություն
2001 թվականին նա մտադիր էր 150 միլիոն դոլար ծախսել նոր կենսաբժշկական հետազոտությունների նվիրատվության համար, բայց կասեցրել է 60 միլիոն դոլարի վճարումը Սթենֆորդի համալսարանին։ Ավելին, առաջին 90 միլիոն դոլարն արդեն հատկացվել և ծախսվել է։ Դա արվել է ի նշան բողոքի ԱՄՆ նախագահի Ջորջ Բուշի որոշման, որը սահմանափակել է պտղի ցողունային բջիջների հետազոտությունը։
Լեզվի ծայրին
Պատմություն
Մի պարոն ցանկանում է արտասանել «Վայրի հյուսիսում» հայտնի բանաստեղծությունը։ «ճոճվում է քնոտ» տողից հետո նա լիովին մոռանում է «եվ ձյունն է սորուն դարձել պատմուճանը նրա» բառերը։ Այսպիսի հայտնի բանաստեղծության բառերը մոռանալն ինձ տարօրինակ թվաց և ես խնդրեցի նրան բարձրաձայն ասել, թե ինչ է գալիս իր մտքին «եվ ձյունն է սորուն դարձել պատմուճանը նրա» տողի հետ կապված («mit weißer Decke»): Նա պատասխանում է հետևյալը. «Սպիտակ պատմուճանի մասին բառերի ժամանակ ես մտածում եմ սավանի մասին, որով ծածկում են հանգուցյալներին (դադար). հիմա ես հիշում եմ իմ մոտ ընկերոջը, նրա եղբայրը վերջերս հանկարծակի մահացավ կաթվածից, նա բավականին գեր մարմնակազմություն ունի, իմ ընկերը՝ նույնպես, և ես մտածում էի, որ նրա հետ էլ կարող է նույնը պատահել, նա շատ քիչ է շարժվում։ Երբ ես իմացա այդ մահվան մասին, ես հանկարծ վախեցա, որ ինձ հետ էլ նույնը կարող է տեղի ունենալ, քանի որ մեր ընտանիքում ճարպակալման հակում կա, իմ պապիկը նույնպես մահացել է կաթվածից։ Ես ինձ նույնպես բավականին գեր եմ համարում և այդ պատճառով վերջերս սկսել եմ բուժման կուրս»։ «Այսպես այդ պարոնն իրեն անգիտակցորեն նույնացնում է սոճու հետ՝ պատված սպիտակ պատմուճանով», — նշում է Յունգը:
Ջեյմս Քլարկ
Բարեգործություն
2005 թվականի աշնանը Քլարկը, Yahoo! - ի Դեյվիդ Ֆիլոյի հետ միասին, 30 միլիոն դոլար է նվիրաբերել Տուլանի համալսարանի ինժեներական վարչությանը, որ ուսանողները կարողանան կրթություն ստանալ` անկախ իրենց ֆինանսական վիճակից։
Լեզվի ծայրին
Պատմություն
Ֆրանսիացի հոգեթերապևտ Էմիլ Կուեն այս խնդիրը հիշատակում է կապված ներշնչման ֆենոմենի հետ և ասում է, որ չափազանց կամային ջանքերը երբեմն կարող են խանգարել նպատակին հասնելուն.
Ջեյմս Քլարկ
Արտաքին հղումներ
Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Ամերիկացի գործարարներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկացի ճարտարագետներ Կատեգորիա:Ամերիկացի գիտնականներ Կատեգորիա:20-րդ դարի ամերիկացի գործարարներ Կատեգորիա:Յուտայի համալսարանի շրջանավարտներ Կատեգորիա:Ամերիկացի միլիարդատերեր
Լեզվի ծայրին
Պատմություն
Դա համապատասխանում է լավագույն արդյունքներին հասնելու միջին ինտենսիվության մոտիվացիայի մասին Յերքս-Դոդսոնի օրենքին։
Այս ֆենոմենի առաջին փորձառական ուսումնասիրությունը անցկացվել է Հարվարդի համալսարանի հետազոտողներ Ռոջեր Բրաունի (Roger Brown) և Դևիդ Մաքնեյլի կողմից (David McNeill): Ուսումնասիրության արդյունքները հրապարակվել են 1966 թվականին «Journal of Verbal Learning and Verbal Behavior»-ում։ Բրաունը և ՄաքՆեյլը ցանկանում էին պարզել, արդյոք պատրանք է, թե իրականություն այն զգացումը, որ մոռացված բառը հենց այդ պահին կհիշվի։ էքսպերիմենտի մասնակիցների համար կարդում էին հազվադեպ պատահող բառերի բացատրություն, այնուհետև հարցնում էին, թե որ բառի մասին է խոսքը։ Մասնակիցը պետք է հայտներ ուսումնասիրողներին այն պահերի մասին, երբ զգում էր, որ պատասխանը «լեզվի ծայրին» է։ Այս պահին նրան խնդրում են թվարկել այն ամենը, ինչ կարող է ասել մոռացված բառի մասին։ Բրաունը և ՄաքՆեյլը պարզեցին, որ շատ դեպքերում էքսպերիմենտի մասնակիցները կարողանում էին ճիշտ նշել մոռացված բառի առաջին տառը, վանկերի քանակը և այլն։ Երբեմն նրանք նաև հիշում էին բառեր՝ նման իմաստով կամ հնչողությամբ։ Այդ կերպ ապացուցվել է, որ զգացումը, թե մոռացված բառը «պտտվում է լեզվի ծայրին», համապատասխանում է իրականությանը։
Անցկացվել է նաև ուսումնասիրություն, որում կամավորներին խնդրել են օրագրում նշել ТОТ դեպքեր։ Պարզվել է, որ երիտասարդների մոտ ТОТ-ը միջին հաշվով հանդիպում է շաբաթը մեկ անգամ, իսկ տարեց մարդկանց մոտ՝ շատ ավելի հաճախ։ Պարզ է դարձել նաև, որ TOT ֆենոմենը հաճախ առաջանում է սթրեսային իրավիճակներում, երբ անհրաժեշտ է արագ հիշել որևէ բառ (օրինակ, քննության ժամանակ)։ Հենց սթրեսային վիճակն անցնում է, բառը անմիջապես հիշվում է։ Երբեմն ֆենոմենը կարող է առաջ գալ նաև սթրեսի բացակայության պայմաններում։
Հոնկոնգի բաբտիստական համալսարան
Հոնկոնգի բաբտիստական համալսարան (香港浸會大學, Hong Kong Baptist University կամ HKBU), հանրային համալսարան քրիստնեական կրթությամբ, գտնվում է Հոնկոնգում (համալսարանի խորհրդանիշի վրա Աստվածաշունչ է պատկերված)։ Համաձայն տարբեր վարկանիշների Հոնկոնգի բաբտիստական համալսարանը ընդգրկված է Ասիայի 50 լավագույն համալսարանների և աշխարհի լավագույն 300 համալսարանների ցանկում, իսկ համալսարանի հաղորդակցության դպրոցը` Ասիայի լրագրության 10 լավագույն դպրոցների թվին է պատկանում    ։
Լեզվի ծայրին
Ֆենոմենի առաջացման պատճառներ
Երևույթի ուսումնասիրողներից մեկը՝ Բեննեթ Շվարցը, գրում է. «Իմ գրքում պատմվում է այն մասին, որ ժամանակակից կոգնիտիվ հոգեբանները գիտեն «լեզվի ծայրի» ֆենոմենի մասին, սակայն շատ քիչ բան գիտեն, այդ պատճառով էլ իմ գիրքն այսքան բարակ է»։ Խնդիրը նրանում է, որ այս ֆենոմենը հնարավոր չէ արհեստականորեն առաջացնել, այդ պատճառով էլ դժվար է այն ուսումնասիրել էքսպերիմենտալ պայմաններում։ Այժմ նույնիսկ հայտնի չէ, թե այդ ֆենոմենը հիշողության, թե խոսքի խանգարում է։ Ֆենոմենի պատճառներն այժմ լիովին հայտնի չեն, սակայն գոյություն ունեն մի քանի հիպոթեզեր, որոնք կարող են բացատրել ծանոթ բառերի մոռացման խնդիրը.
Հոնկոնգի բաբտիստական համալսարան
Պատմություն
Հիմնադրվել է 1956 թվականին, ամերիկացի բաբտիստների կողմից, որպես Հոնկոնգի բաբտիստական քոլեջ։ 1992 թվականին քոլեջին կից բացվել էր կիռարական բարոյագիտության կենտրոն ։ 1994 թվականին լիազորագրվել է որպես համալսարան և համապատասխանաբար փոխել է անվանումը։
Լեզվի ծայրին
Տարեց հասակում
ТОТ-ֆենոմենն ավելի հաճախ հանդիպում է տարեց մարդկանց մոտ։ Դրա բացատրության երկու հիպոթեզ կա. անհրաժեշտ բառը գտնելու բարդությունները։
Հոնկոնգի բաբտիստական համալսարան
Պատմություն
2005 թվականին Հոնկոնգի բաբտիստական համալսարանը և Պեկինի մանկավարժական համալսարանը Չժուհայում բացել են Միավորված միջազգային քոլեջ՝ բարձրագույն կրթության առաջին և միակ հաստատությունը, որը հիմնված է մայրցամաքային Չինաստանի և հոնկոնգյան համալսարանի համագործակցության վրա ։
Լեզվի ծայրին
Գործնական խորհուրդներ
Այս խնդրի լուծման տարբեր եղանակներ կան։ Օրինակ, որոշ մարդիկ հերթով նայում են այբուբենի տառերը, որպեսզի գտնեն, թե որ տառով է սկսվում մոռացված բառը։ Խորհուրդ է տրվում նաև հանգստանալ և ուշադրությունը այլ բանի վրա դարձնել, մոռացված բառը ինքնաբերաբար կհիշվի, թեև մարդը դադարել է դրա մասին մտածել։
Մոտ երևույթներ
Գոյություն ունի «քթի ծայրին» (tip-of-the-nose) երևույթը, երբ մարդը զգում է հոտ, որն իրեն լավ ծանոթ է թվում, բայց չի կարողանում հիշել, թե դա ինչի հոտն է։ Չինարենում կա նման արտահայտություն. «փետուրի ծայրին». դա նշանակում է, որ մարդը գիտի, թե ինչպես է հնչում բառը, բայց չի կարողանում է հիշել, թե ինչպես է այն գրվում։
Հոնկոնգի բաբտիստական համալսարան
Կառուցվածք
Համալսարանի կազմում ընդգրկված են`
Արտաքին հղումներ
Կատեգորիա:1956 հիմնադրումներ Հոնգկոնգում
Լեզվի ծայրին
Մոտ երևույթներ
Նման խնդիր է նաև այն, երբ որևէ մեկը ցանկանում է հիշել երազը, իրեն թվում է, որ դա շատ հեշտ է անելը, սակայն այդպես էլ չի ստացվում։
Տարածվածություն
Նման արտահայտություն գոյություն ունի տարբեր լեզուներում, օրինակ՝
Գրականություն
Կատեգորիա:Հիշողություն Կատեգորիա:Հիշողության խանգարումներ
Ստարինի
Ստարինի (Старины), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արքայադուստր Ավրորան
Արքայադուստր Ավրորան (Aurore), ֆիլմ-հեքիաթ՝ բալետի տարրերով, որը նկարահանվել է 2006 թվականին, ֆրանսիացի ռեժիսոր Նիլս Տավերնեի կողմից։ Վարձույթի է հանվել 2006 թվականի դեկտեմբերին ։
Սյուժե
Մի թագավորությունում, որտեղ խստորեն արգելված էր պարելը, ապրում էր երիտասարդ արքայադուստր Ավրորան։ Չնայած հոր արգելքին, նա անընդհատ պարում էր իր փոքրիկ եղբոր՝ Սոլյալի համար։ Թագավորությունում խանդիրներ կային, և թագավորությունը փլուզումից փրկելու համար թագավորն ստիպված է լինում իր դստեր համար ունևոր ամուսին փնտրել։ Նա երեք պարահանդես է կազմակերպում և Ավրորային ներկայացնում անդրծովյան արքայազներին։ Սակայն արքայադուստրը սիրահարվում է գեղեցիկ և ռոմանտիկ նկարչին, որը տաղանդից բացի ոչինչ չուներ։ Թագավորի հրամանով և նախարարի առաջարկով նկարիչը ձերբակալվում է և երբ փախչելու փորձ է անում, նրան գիշերային անտառում հալածում են շները։ Այդ ժամանակ Ավրորային օգնում է փերին, որին մի ժամանակ փրկել էին փոքրիկ արքայազն ու արքայադուստրը. աղջիկը պարի օգնությամբ երեք անգամ տեղափոխվում է «երևակայական աշխարհ», որտեղ կրկին հանդիպում է իր նկարչին, և երրորդ անգամ այլևս հետ չի վերադառնում։ Հասունացած արքայազնն ինքն է նկարիչ դառնում, ձեռքն է վերցնում նկարակալն ու ներկապնակը և գնում է աշխարհով մեկ գեղեցկությունը որոնելու։
Արձագանքներ
Ըստ Անդրեյ Պլախովի՝ «Կոպտացած ու պարզունակացված ֆրանսիական կինոյում վաղուց նմանատիպ ֆիլմեր չէին նկարահանվել։ «Արքայադուստր Ավրորան» մեծապես հիշեցնում է Ժակ Դեմիի երգող ու պարող ֆիլմերը, ոչ այնքան «Շերբուրյան հովանոցներն» ու «Աղջիկները Ռոշֆորից», որքան Շառլ Պերոյի «Էշի կաշին» հեքիաթի էկրանավորումը։ Ինքը ռեժիսորը՝ իր ֆիլմն անվանում է «քաղաքական ակտ», և այս խոսքերը կարելի է թողնել հեղինակի խղճի վրա, քանի որ «Արքայադուստր Ավրորան», ի տարբերություն համանուն հածանավի, ոչ թե հեղափոխության է ձգտում, այլ պարզապես արտահայտում է գեղեցկության ձգտումը» ։
Անաստասիա Բելոկուրովան (InterMedia) նշել է. «Այս նկարում ամեն ինչ տարօրինակ է. լրջությունը, որով Նիլս Տավերնեն նկարահանում է իր պատմությունը, փոքր-ինչ մեծական է երեխաների համար, սակայն փոքր-ինչ մանկական է մեծահասակների համար, մանրակրկտորեն վերականգնված կլասիցիզմը, որը հատուկ չէ մեր դարաշրջանին, հերոսների երկխոսությունները, որոնք կարծես մեր ժամանակներում են հայտնվել խորհրդային «Հեքիաթին հյուր» հաղորդումից։ Ընդհանրապես հասկանալի չէ, թե որ լսարանի համար է նախատեսված ֆիլմը, ինչպիսի զգացմունքներ է ունենում մարդը այս ֆիլմը դիտելուց հետո։ Ֆիլմը վիզուալ առումով շատ գեղեցիկ է, սակայն այս գեղեցկությունը նման է դեկորի կամ գեղանկարչության գեղեցկության, այն բացարձակ անիրական է» ։
Արտաքին հղումներ
Կատեգորիա:2006 ֆիլմեր
Պունա
Պունի (पुणे), հայտնի է նաև որպես Պունա (պաշտոնկանա անվանումը 1818-1978 թվականներին), քաղաք Հնդկաստանի Մահարաշտրա նահանգում, Դեկանի սարահարթի հյուսիս-արևմտյան մասում։
Բնակչությունը կազմում է ։ Տրանսպորտային հանգույց է։ Բոմբեյի հետ տնտեսապես կապված արդյունաբերական և առևտրական կենտրոն է։
Կա մեքենաշինություն, տեքստիլ, կաշվի, կոշիկի, թղթի, քիմիական արդյունաբերություն։
Ծանոթագրություններ
Կատեգորիա:Հնդկաստանի քաղաքներ
Կրճունիք
Կրճունիք, գավառ Մեծ Հայքի Վասպուրական նահանգի կազմում ։ Ս. Երեմյանը Կրճունիքը տեղադրում է Կոտուր գետի ակունքների շրջանում։